Ženeva

Ženeva (; ; ; ) jest drugi grad po veličini u Švicarskoj. Nalazi se na mjestu gdje se Ženevsko jezero (na francuskom: Lac Léman) izlijeva u rijeku Ronu. Glavni je grad Ženevskog kantona. Ženeva broji 185.526 stanovnika (2004), a sa predgrađima, koji se prostiru čak i u Francusku, 645.000 stanovnika (2000). Današnji visoki međunarodni ugled grada dobijen je kroz postojanu ulogu u svjetskoj politici kao sjedište brojnih internacionalnih organizacija, uključujući evropsko sjedište Ujedinjenih nacija.

 Historija 
mini|lijevo|250p|Rue de la Croix-d'Or, jedna od glavnih ulica Ženeve, dio les Rues Basses
Ženeva je bilo ime jednog od keltskog naselja. Ime Geneva (ili Genua) na latinskom se prvi put spominje u spisima Julije Cezara u De Bello Gallico, njegovim komentarima o Galskim ratovima. Njeno ime je vjerovatno identično s imenom ligurijskog grada Genua (današnja Đenova), koje znači "koljeno"; tj. "ugao", upućujući na geografsku poziciju grada. Nakon rimskog osvajanja, grad je postao Provincia Romana.
U 9. vijeku je Ženeva postala glavnim gradom Burgundije. Iako su Ženevom vladali Burgundijci, Franci i carevi Svetog rimskog carstva, njom su praktično vladali njeni biskupi, sve do Reformacije, kada je grad postao republika.

Zbog djelovanja reformatora kao Jeana Calvina, Ženeva je ponekad zvana protestantskim Rimom. U 16. vijeku je Ženeva bila centar kalvinizma; Katedrala sv. Pierra, danas znana kao Stari grad, je bila crkva John Calvina. U vremenu kada je Engleskom vladala kraljica Marija I, koja je protjerivala protestante, veliki broj protestantskih učenjaka su našli utočište u Ženevi. Među njima je bio i William Whittingham koji je nadgledao prijevod Ženevske Biblije u saradnji sa Miles Coverdaleom, Christopher Goodmanom, Anthony Gilbyem, Thomas Sampsonom i William Coleom.

Jedan od glavnih događaja u Ženevinoj historiji je Eskalada. Za građane Ženeve Eskalada je simbol njihove nezavisnosti. Eskalada je (znači: "mjerenje zidova") označila konačni pokušaj u seriji napada u 16. vijeku od strane Savoja, koji je želio pripojiti Ženevu. Posljednji napad se desio na noć između 11. i 12. decembra 1602. i slavi se godišnje u Starom gradu mnogobrojnim demonstracijama i konjskim paradama, topovima i vojnicima u uniformama tog vremena.

Ženeva, ili službeno Kanton i republika Ženeva je postala švicarski kanton 1815.

 Obrazovanje 

Ženeva je sjedište jednog od najstarijih univerziteta na svijetu. Ženevski univerzitet osnovan je 1559., u sklopu kojeg djeluje i jedna od najprestižnijih diplomskih škola za internacionalne odnose, Diplomski institut internacionalnih studija.

 Internacionalne organizacije 
Ženeva je sjedište mnogim međunarodnim organizacijama, uključujući evropsko sjedište Ujedinjenih nacija i nekoliko drugih organizacija Ujedinjenih nacija, kao što su Svjetska organizacija zdravlja (WHO), Internacionalna organizacija rada, Visoki komesarijat UN-a za izbjeglice, Visoki komesarijat UN-a za ljudska prava, Internacionalna unija telekomunikacija, Svjetska organizacija meteorologa, Svjetska trgovinska organizacija (WTO). 
Ženeva je također sjedište Evropske organizacije za nuklearno istraživanje (CERN), Internacionalne organizacije za standardizaciju, Svjetskog saveza crkava, World Wide Web Virtual Libraryja, Svjetskog ekonomskog foruma, Internacionalnog komiteta Crvenog krsta i Internacionalnog AIDS društva.

Ženeva je bila sjedište i "Lige naroda" od 1919. do njene propasti 1946. Liga se najprije nalazila u Palais Wilson, a potom u Palais des Nations, gdje se danas nalaze Ujedinjene nacije.

 Ekonomija 
Mnoge multinacionalne kompanije kao Procter & Gamble, Serono, Firmenich i Givaudan imaju glavna evropska sjedišta upravo u Ženevi.

 Reference 

 Vanjski linkovi 

 Službena stranica grada Ženeve
 Turizam u Ženevi
 Tribune de Genève: Dnevne novosti iz grada (na engleskom)
 Kratka historija Ženeve (na engleskom)
 Informacije o Ženevi (na engleskom)
 Ženevski javni transport

Kategorija:Gradovi u Švicarskoj